Κορονοϊός: Αλλοι τέσσερις νεκροί στην Ελλάδα, 36 στο σύνολο

Πρόκειται για τέσσερις άνδρες που νοσηλεύονταν σε Αθήνα, Θεσσαλονίκη κι Αλεξανδρούπολη

Μακραίνει ο κατάλογος των θυμάτων του κορονοϊού και στη χώρα μας, καθώς έγινε γνωστό ότι κατέληξαν άλλοι τέσσερις άνθρωποι. Πρόκειται για ασθενείς που νοσηλεύονταν σε Αθήνα, Θεσσαλονίκη και Αλεξανδρούπολη. Πλέον τα θύματα της πανδημίας στην Ελλάδα ανέρχονται σε 36.

Οπως μετέδωσε το Open TV, κατέληξε ένας άνδρας 65 ετών στο Νοσοκομείο Σωτηρία, ένας ακόμη άνδρας 65 χρόνων στο ΑΧΕΠΑ της Θεσσαλονίκης, ένας 77χρονος από την Ξάνθη στο Πανεπιστημιακό Νοσοκομείο της Αλεξανδρούπολης, καθώς κι ένας ασθενής αγνώστων λοιπών στοιχείων στο Σισμανόγλειο.

Μέχρι χθες σύμφωνα με την επίσημη ενημέρωση, τα κρούσματα του κορονοϊού στην Ελλάδα ήταν 1.061.